Patronul din Liga 1 a spus lucrurilor pe nume după scandalul de dopaj de la Sepsi: "O să vorbesc la club cu avocatul!"
Cosmin Matei a fost testat pozitiv cu substanța numită metilhexanamina, conform anunțului făcut de Agenţia Naţională Anti-Doping (ANAD).
Recent, Valeriu Iftime a vorbit desprea cest subiect.
"Nu știu care sunt demersurile pe care le putem face noi în sensul ăsta. Faptul că a fost depistat pozitiv e o poveste foarte complicată, poate și la meciul cu noi a fost așa și n-a verificat nimeni.
O să vorbesc la club cu avocatul să vedem în ce măsură ne putem apleca pe acest subiect. E o chestiune gravă dacă Cosmin Matei a făcut asta, e o chestie gravă pentru fotbalul nostru și iar am avea o pată pe care trebuie să o tratăm.
Nu știu exact ce spune regulamentul, dacă nu cumva meciurile următoare ale lor ar trebui pierdute cu 3-0. Habar n-am, nu știu ce trebuie făcut.
Dacă este o chestiune care ne afectează pe noi legal și putem interveni, vom interveni 100%. Trebuie văzut care este contextul legal în care putem pune acea problemă", a spus Valeriu iftime, pentru PRO TV și Sport.ro.